b'\n_START_ARTICLE_\nTartu lahing (1919)\n_START_SECTION_\nLahing\n_START_PARAGRAPH_\n9. jaanuaril andis 2. diviisi \xc3\xbclem kolonel Viktor Puskar k\xc3\xa4su Tartu vallutada. Soomusrongide \xc3\xbclemad Anton Irv ja Karl Parts kohtasid Kaareperes raudteele v\xc3\xa4lja j\xc3\xb5udnud kuperjanovlasi ja tegid Julius Kuperjanovile ettepaneku \xc3\xbcheskoos Tartu peale minna. Kuperjanov n\xc3\xb5ustus ja partisanid mahutati rongile. _NEWLINE_Enne Tartusse j\xc3\xb5udmist tuli soomusrongidel pidada v\xc3\xa4iksemaid v\xc3\xb5itlusi alates 13. jaanuari \xc3\xb5htust Voldis, \xc3\x84ksis ja K\xc3\xa4rknas. _NEWLINE_J\xc3\xb5udnud Tartu l\xc3\xa4hedale, saatis soomusrong nr 1 v\xc3\xa4lja dessandi, mis vallutas v\xc3\xa4ga t\xc3\xa4htsa J\xc3\xa4nese raudteesilla otse silla\xc3\xb5hkijate nina all. T\xc3\xa4nu sellele said soomusrongid turvaliselt \xc3\xbcle silla s\xc3\xb5ita ja linna tungida. Lahingu k\xc3\xa4igus n\xc3\xa4itasid L\xc3\xa4ti punased k\xc3\xbctid \xc3\xbcles suurt v\xc3\xb5itlusvaimu, eriti 6. polk. _NEWLINE_Linn puhastati punaste v\xc3\xa4gede k\xc3\xa4est 14. jaanuaril. J\xc3\xa4relej\xc3\xa4\xc3\xa4nud l\xc3\xa4tlased p\xc3\xb5genesid V\xc3\xb5ru ja Valga linna poole, nende j\xc3\xa4litamiseks polnud Eesti v\xc3\xa4gedel j\xc3\xb5udu.\n_START_SECTION_\nMonument\n_START_PARAGRAPH_\nTartu lahingu m\xc3\xa4lestuseks paigaldati 1932. aastal T\xc3\xa4htvere parki Tartu lahingu m\xc3\xa4lestussammas. See l\xc3\xb5huti N\xc3\xb5ukogude v\xc3\xb5imu poolt 1941. aastal, taastati 1942, l\xc3\xb5huti uuesti 1944 ning taastati veel kord 2006. aastal.'